Предлог за измену предлога Статута

на основу Мишљења Одбора за статутарна питања Универзитета у Нишу
 од 6.2.2017. године предлажу се следеће измене Предлога статута

(болдиран текст у члановима указује на извршене измене)

**Члан 45. (првобитни предлог)**

Број чланова Савета Факултета јесте **21,** од тога је 15 представника Факултета, **3** представника студената и **3** представника оснивача.

Представнике Факултета за чланове Савета бира Наставно-научно веће на предлог већа департмана и запослених у ваннастави тајним гласањем, у складу са посебним актом.

Из реда запослених у настави бира се 12 чланова Савета. Сваки департман Факултета предлаже 2 члана у Савет Факултета, тајним гласањем.

Запослени у ваннастави имају 3 члана у Савету, који се предлажу тајним гласањем на седници запослених у ваннастави. Седницу сазива секретар Факултета.

Члан Савета може бити члан органа управљања само једне високошколске установе.

Декан и продекани Факултета не могу бити чланови Савета Факултета.

**Члан 45. (мења се и гласи)**

Број чланова Савета Факултета јесте **23**, од тога је 15 представника Факултета, **4** представника студената и **4** представника оснивача.

Представнике Факултета за чланове Савета бира Наставно-научно веће на предлог већа департмана и запослених у ваннастави тајним гласањем, у складу са посебним актом.

Из реда запослених у настави бира се 12 чланова Савета. Сваки департман Факултета предлаже 2 члана у Савет Факултета, тајним гласањем.

Запослени у ваннастави имају 3 члана у Савету, који се предлажу тајним гласањем на седници запослених у ваннастави. Седницу сазива секретар Факултета.

Члан Савета може бити члан органа управљања само једне високошколске установе.

Декан и продекани Факултета не могу бити чланови Савета Факултета.

**Члан 70.** (**првобитни предлог)**

Приликом расправљања, односно одлучивања о питањима која се односе на осигурање квалитета наставе, реформу студијског програма, анализу ефикасности студирања и утврђивања ЕСПБ бодова, у раду Наставно-научног већа учествују и студенти и то до 20% студената од укупног броја чланова Наставно-научног већа.

**Студенти учествују у раду по питањима из претходног става без права одлучивања и не чине кворум у раду Наставно-научног већа.**

Мандат представника студената траје једну годину.

**Члан 70.** (**мења се и гласи**)

Приликом расправљања, односно одлучивања о питањима која се односе на осигурање квалитета наставе, реформу студијског програма, анализу ефикасности студирања и утврђивања ЕСПБ бодова, у раду Наставно-научног већа учествују и студенти и то до 20% студената од укупног броја чланова Наставно-научног већа.

 Мандат представника студената траје једну годину.

**Члан 251. (првобитни предлог)**

Лице изабрано у звање наставника, односно сарадника по прописима који су важили до дана ступања на снагу овог Статута задржава одговарајуће звање и остаје у радном односу до истека времена на које је биран.

Започети поступци за избор наставника и сарадника окончаће се по одредбама Статута из 2011. године.

Декан Факултета, који је изабран на основу одредби претходног Статута, као и лица која су именована решењем декана, остају на дужности до истека мандата.

**Члан 251**. **(мења се и гласи)**

Лице изабрано у звање наставника, односно сарадника по прописима који су важили до дана ступања на снагу овог Статута задржава одговарајуће звање и остаје у радном односу до истека времена на које је биран.

Започети поступци за избор наставника и сарадника окончаће се по одредбама Статута из 2011. године.

Декан Факултета, који је изабран на основу одредби претходног Статута, као и лица која су именована решењем декана, остају на дужности до истека мандата.

**Чланови Наставно-научног већа који су изабрани на основу одредби претходног Статута, остају на дужности до истека мандата.**

**Чланови Савета из реда запослених на Факултету, који су изабрани по одредби претходног Статуа, остају на дужности до истека мандата.**

**Члан 254.( првобитни предлог)**

Статут ступа на снагу осмог дана од дана објављивања на огласној табли и веб сајту Факултета, а примењиваће се првог наредног дана након добијене сагласности од **Сената** Универзитета у Нишу.

**Члан 254. (мења се и гласи)**

Статут ступа на снагу осмог дана од дана објављивања на огласној табли и веб сајту Факултета, а примењиваће се првог наредног дана након добијене сагласности од **Савета** Универзитета у Нишу.